ฉก.ลาดหญ้าตั้งด่านเข้ม พ่อค้ายานรกทิ้งรถวิ่งเข้าป่าพบยาบ้า-ไอซ์อื้อ
ทหาร ฉก.ลาดหญ้า ไหวพริบดี เห็นปิกอัพจอดข้างทางก่อนถึงจุดตรวจร่วมผิดสังเกต จึงเข้าทำการตรวจ แต่คนในรถซึ่งเป็นพ่อค้ายาชาวเมียนมา รีบลงจากรถแล้ววิ่งหนีเข้าป่าไปอย่างรวดเร็ว พบยาบ้า 5 หมื่นเม็ด ไอซ์ 2 กิโล ซุกซ่อนใต้พื้นปูกระบะ ซึ่งดัดแปลงเป็นช่องเก็บยาเสพติด โดยแก๊งค้ายา คาด จนท.ไม่ตรวจค้นช่วงฝนตกหนัก,จากนโยบายการสกัดกั้นการลำเลียงยาเสพติดจากประเทศเพื่อนบ้าน เข้ามาในประเทศของ พล.อ.อภิรัชต์ คงสมพงษ์ ผบ.ทบ. และพล.ท.ณรงค์พันธ์ จิตต์แก้วแท้ มทภ.1/ผบ.ศปก.ทภ.1 ภายใต้การบัญชาการของ พล.ต.ฐกัด หลอดศิริ ผู้บัญชาการกองพลทหารราบที่ 9 / ผู้บัญชาการกองกำลังสุรสีห์ พื่อให้การปฏิบัติตามนโยบายเเละข้อสั่งการฯ บังเกิดผลสัมฤทธิ์อย่างเป็นรูปธรรม โดยเร่งด่วน,พ.อ.สราวุธ ไชยสิทธิ์ ผู้บังคับการกรมทหารราบที่ 29 / ผู้บังคับหน่วยเฉพาะกิจลาดหญ้า ได้สั่งการเน้นย้ำให้ หน่วยเฉพาะกิจลาดหญ้า กองกำลังสุรสีห์ บูรณาการร่วมกับหน่วยงานความมั่นคงในพื้นที่ ให้ทุกจุดตรวจ, จุดสกัดเพิ่มความเข้มงวดในการตรวจค้น รวมถึงเฝ้าสังเกตบุคคล และยานพาหนะต้องสงสัย ตลอดจนจัดกำลังพลลาดตระเวนในเส้นทางตามภูมิประเทศ โดยต่อเนื่อง,กระทั่งเมื่อเวลา 16.00 น. วันที่ 20 ส.ค.62 จนท.ทหาร ฉก.ลาดหญ้า จุดตรวจร่วมบ้านน้ำเกริ๊ก ต.หนองลู อ.สังขละบุรี จ.กาญจนบุรี ไหวพริบดี สังเกตเห็นผู้ต้องสงสัยจอดรถยนต์ทิ้งไว้ข้างทางบริเวณก่อนถึงจุดตรวจประมาณ 50 เมตร ก่อนวิ่งหลบหนีเข้าป่าไปอย่างรวดเร็ว จนท.จึงดำเนินการควบคุมรถดังกล่าวไว้ และทำการตรวจสอบภายในรถกระบะ โตโยต้า ไทเกอร์ สีขาว หมายเลขทะเบียน ผก 820 นครปฐม พบเอกสารหนังสือใบแจ้งการอยู่เกิน 90 วัน ของบุคคลต่างด้าว ชื่อ นายเอ อูวิน พร้อมรูปถ่ายจำนวนหลายใบ ซึ่งคาดว่าน่าจะเป็นรูปของ นายเอ อูวิน หลังจากนั้นได้ตรวจค้นอย่างละเอียด พบยาบ้า จำนวน 50,000 เม็ด ยาไอซ์ จำนวน 2 กิโลกรัม ซุกซ่อนอยู่ภายใต้พื้นปูกระบะ ไลเนอร์ ซึ่งดัดแปลงเป็นช่องซุกซ่อนยาเสพติด จึงได้ตรวจยึดและนำของกลางส่งให้กับเจ้าหน้าที่ตำรวจ สภ.สังขละบุรี เพื่อดำเนินการทางกฎหมายต่อไป,ต่อมา ผบ.ร.29 / ผบ.ฉก.ลาดหญ้า ได้สั่งการให้ ฉก.ลาดหญ้า ร่วมกับส่วนราชการในพื้นที่ ติดตามความคืบหน้า พร้อมทั้งประสานกับทาง จนท.ทหารและตำรวจ ของทางเมียนมา เพื่อติดตามผู้ต้องหา มาดำเนินคดีต่อไป.
ทหาร ฉก.ลาดหญ้าไหวพริบดี เห็นปิกอัพจอดข้างทางก่อนถึงจุดตรวจร่วมผิดสังเกตจึงเข้าทำการตรวจ แต่คนในรถซึ่งเป็นพ่อค้ายาชาวเมียนมา รีบลงจากรถแล้ววิ่งหนีเข้าป่าไปอย่างรวดเร็ว พบยาบ้า 5 หมื่นเม็ด 
ฉก.ลาดหญ้า,ย้าบ้า5หมื่นเม็ด,ไอซ์2กิโล,จุดตรวจร่วมบ้านน้ำเกริ๊ก,ร.29,ข่าวทั่วไป